OpenLLM-France/wikimedia huggingface dataset:
# Pertseo Mazedoniakoa

Pertseo (K.a. 212 - K.a 165), antzinako Mazedoniako azken erregea izan zen, eta baita Antigonatarren dinastiako azkena ere. K.a. 179 urtean hasi zuen erregealdia, bere aita Filipo V.a hil zenean.
Pertseo hasieratik saiatu zen Erromak Mazedoniaren gain zuen botere eta jabetza desagerrarazten, eta erreinua berriz independentea eta burujabea izan zedin saiatu zen. Horretarako Pergamoko Eumenes II.aren kontrako konplot bat antolatu zuen, hau erromatarren aliatu lehiala izaki. Bere asmoak agerian geratu ziren, ordea, eta Erromak gerra deklaratu zion Pertseori. Legio erromatarrek mazedoniar falangeak garaitu zituzten Pidnako gudan (K.a 167 urtean), eta honek mazedoniaren okupazio eta zatiketa ekarri zuen. Erreinua lau lurraldetan banatua izan zen, hauetariko bakoitza Erromari menpeko zelarik, eta beraien arteko harremanak debekatuak izan zitzaizkielarik.
Bere porrotaren ondoren, Pertseo Kabirosgo santutegira erretiratu zen, Samotrazian, eta azkenik erromaren aurrean errenditu zen. K.a. 178 urtean Laodizearekin, Siriako Seleuko IV.aren alabarekin, ezkondu zen.
Pertseoren seme Filiporen lekua hartuz, Andrisko (Pseudo-Filipo ere deitua) erromaren aurka altxatu zen. K.a. 148 urtean Kinto Zezilio Metelo militar erromatarrak garaitu zuen.

## Kanpo estekak

* Datuak: Q207363
* Multimedia: Perseus of Macedon / Q207363
# Pertsevita-(F)

Pertsevita-(F) borato motako minerala da.

## Ezaugarriak

Pertsevita-(F) borato mineralaren formula kimikoa hau da: ${\ce {Mg2(BO3)(F,OH)}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Pertsevite-(F): Mineral information, data and localities.» www.mindat.org (Noiz kontsultatua: 12-05-2019).
# Pertosa

Pertosa Italiako udalerri bat da. Salernoko probintzian kokatuta dago, Campania eskualdean. 656 biztanle ditu, 6,16 kilometro koadroko azaleran banatuta.

## Mugakideak

Pertosak honako udalerri hauekin egiten du muga:
Auletta Caggiano Polla Petina

## Kanpo estekak

* Datuak: Q81296
* Multimedia: Pertosa / Q81296
# Pet Sematary

Pet Sematary (euskaraz Maskota Hilerria) Stephen King estatubatuar idazlearen beldurrezko eleberri bat da. 1983ko azaroaren 14ean Doubleday argitaletxeak argitaratu zen.

## Argumentua

Church katua beste behin ere hantxe zegoen, Louis Creed-ek nahi bai baina beldur zuen bezala. Bere alabatxo Ellie-k katua zain zezala eskatu zion, baina auto batek jota eta bertan hil zuen. Louisek bere begiz egiaztatu zuen: katua hilda zegoen, maskoten hilerritik haratago lurperatu ere egin zuen. Halere, Church itzuli egin zen, eta bere begirada iraganean baina zital eta ankerragoa zen. Baina etxera itzuli zen eta Ellie ez zen damutuko. Aldiz, Louis Creed damutuko zen. Maskoten hilerritik haratago, inor igarotzea ausartzen ez zen enbor hesitik haratago, berrogeitabost eskilara mailetatik haratago, antzinako indiar hilerri bateko deabruzko botereak egarri hilkor eta asekaitzez deitzen baitzion...

## Zinema

* Pet Sematary: 1989an Mary Lambertk zuzendu eta Dale Midkiff, Fred Gwynne, Denise Crosby, Miko Hughes eta Blaze Berdahl aktoreek antzeztutako filma bat da.

## Kanpo estekak

* Datuak: Q742226
# Pet Sematary (1989ko filma)

Pet Sematary (euskaraz Maskota Hilerria) 1989ko Mary Lambert estatubatuar zinema zuzendariak zuzendutako beldurrezko film bat da. Stephen King estatubatuar idazlearen 1983ko izenburu berdineko eleberrian oinarritua dago. Dale Midkiff, Fred Gwynne, Denise Crosby, Brad Greenquist, Michael Lombard, Miko Hughes eta Blaze Berdahl aktoreek antzeztu zuten.
Pet Sematary Two (1992) jarraipena eta 2019ko izenburu berdineko berregokitzapena izan ditu.

## Argumentua

Oharra: Atal honek istorio osoa edo amaiera argitzen du.
Louis Creed doktorea (Dale Midkiff), Rachel emaztea (Denise Crosby) eta Gage eta Ellie seme-alabak (Miko Hughes eta Blaze Berdahl) Chicago hiria utzi eta Maine estatuko baserri giroko udalerri txiki bateko etxebizitza batean bizitzen jarriko dira.
Etxebizitza trafiko astun handia duen errepide arriskutsu batetik hurbil dago, gainera bidezidor batetik gertu ere badago, honek animalia hilerria eta antzinako amerindiar hilerrira darama. Kondairaren arabera, bertan lurperatutakoak berpiztu egiten omen dira. Louisek kondaira egia dela ikusiko du, kamioi batek bere alabaren katua jo eta akabatu ostean, Jud deritzon bizilagun bitxiak aberetxoa berpiztuko baitu.

## Aktoreak

* Dale Midkiff: Louis Creed
* Fred Gwynne: Jud Crandall
* Denise Crosby: Rachel Goldman-Creed
* Miko Hughes: Gage Creed
* Blaze Berdahl: Ellie Creed
* Brad Greenquist: Victor Pascow
* Michael Lombard: Irwin Goldman
* Susan Blommaert: Missy Dandridge
* Mara Clark: Marcy Charlton
* Kavi Raz: Steve Masterton
* Mary Louise Wilson: Dory Goldman
* Andrew Hubatsek: Zelda Goldman
* Lisa Stathoplos: Juden ama
* Stephen King: Ministroa
* Chuck Courtney: Bill Baterman
* Peter Stader: Timmy Baterman

## Eleberria

* Pet Sematary (1983, Stephen King)

## Kanpo estekak

* IMDBko fitxa irakurgai (Ingelesez)
* Datuak: Q908213
# Pesäpallo

Pesäpallo (suedieraz boboll) Finlandian sorturiko pilota kirol bat da, beisbolaren antza daukana. Finlandiaz gain Alemania, Suedia, Suitza, Australia eta Kanadako Ontario probintzian ere jokatzen da azken bi hauetan bertara iritsitako nordikoek jokatzen dute.

## Historia

Lauri "Tahko" Pihkala-k asmatu zuen 1920 hamarkadan. Garai berrietara egokitzen jakin du eta popularra bihurtu da. 1952ko Udako Olinpiar Jokoetan erakusketa kirola izan zen, Helsinkin antolatu baitziren Jokoak.

## Joko arauak

Lau zatitan banatzen da partida eta oinarrian beisbolaren helburuak eta jokaerak ditu. Badira hainbat desberdintasun, aipagarriena pitcherrak bola bertikalki botatzen duela, bateatzailearen lana nabarmen erraztuz.
Mutilen taldeak, nesken taldeak eta talde mixtoak daude.

## Txapelketak

* Munduko Pesäpallo Txapelketa:
| Urtea | Egoitza | Gizonezkoak | Emakumezkoak | Mixtoak |
| 1992 | Helsinki | 1. Finlandia 2. Suedia 3. Australia | 1. Finlandia 2. Suedia 3. Australia | 1. Finlandia 2. Suedia 3. Australia |
| 1997 | Hyvinkää | 1. Finlandia 2. Suedia 3. Estonia | ? | ? |
| 2000 | Melbourne | 1. Finlandia 2. Australia 3. Alemana | 1. Finlandia 2. Australia 3. ? | 1. Finlandia 2. Suedia 3. Australia |
| 2003 | Södertälje | 1. Finlandia 2. Suedia 3. Alemania | 1. Finlandia 2. Suedia 3. Australia | 1. Finlandia 2. Suedia 3. Alemania |
| 2006 | Munich | 1. Finlandia 2. Alemania 3. Alemania B | 1. Finlandia 2. Australia 3. Alemania | 1. Finlandia 2. Australia 3. Alemania |
| 2009 | Pori | 1. Finlandia 2. Alemania 3. Australia | 1. Finlandia 2. Australia 3. Suedia | 1. Finlandia 2. Australia 3. Alemania |
| 2012 | Gold Coast | 1. Finlandia 2. Australia 3. Alemania, Suitza | 1. Finlandia 2. Australia 3. ? | 1. Finlandia 2. Australia 3. Alemania, Suitza |
| 2015 | Luzerna | 1. Finlandia 2. Australia 3. Alemania | ? | 1. Finlandia 2. Australia 3. Suitza |
| 2017 | Turku | 1. Finlandia 2. Alemania 3. Australia | 1. Finlandia 2. Australia 3. India | 1. Finlandia 2. Australia 3. Alemania |
| 2019 | Pune | 1. Finlandia 2. Suitza 3. Bangladesh | 1. Finlandia 2. Bangladesh 3. India | 1. Finlandia 2. Bangladesh 3. India |
| 2022 | Finlandia | | | |

## Kanpo estekak

* Datuak: Q1295867
* Multimedia: Pesäpallo / Q1295867
# Pet Fennec

Pet Fennec 2011n Londresen sortutako pop-indie taldea da. Urko Eizmendi donostiarraren proiektua da. 1960. eta 1970. hamarkadetako melodien antza duten abestiak kantatzen dituzte ingelesez.

## Ibilbidea

Urko Eizmendik pop aldera jo izan du beti, horrela sortu zuen "Civil Love" taldea. Iñaki Castrok "Krilin" hardcore taldean jo izan zuen. 2011ean Urkok Pet Fennec sortu abestiak egiteari ekin zion Londresen. 2015eko Kutxa Kultur Festibalerako taldea osatu zen zuzenean jotzeko. Londresen sorturiko abesti horiek elkartu eta lehen lana plazaratu dute 2017ko urrian, Mount Pleasant.

## Diskografia

* Mount Pleasant (2017, autoekoizpena)

## Erreferentziak

* ↑ UD-HA 2017. Pet Fennec.. Pet Fennec. (Noiz kontsultatua: 2017-11-04).
* ↑ (Gaztelaniaz) URKO EIZMENDI E IÑAKI CASTRO: LA (NO TAN) EXTRAÑA PAREJA DE PET FENNEC | Kulturaldia.com - Donostia culture & fun magazine. (Noiz kontsultatua: 2017-11-04).
* ↑ Mount Pleasant, by Pet Fennec. (Noiz kontsultatua: 2017-11-04).

## Kanpo estekak

* Datuak: Q61362233
# Peta (aurrizkia)

Peta (Ikurra: P) Nazioarteko Unitate Sisteman 10$^{15}$ faktore bat adierazten duen aurrizki bat da, 1.000.000.000.000.000-ren baliokidea (mila bilioi).
1975ean onartua, grezierazko π έ ν τ ε hitzetik dator, bost esan nahi duena, 1000$^5$-ren baliokide baita . (Tera atzizkia lortzeko ereduan oinarrituta dago, grezieraz "lau" esateko hitzetik dator: tetra-, letra bat kenduta, eta honela peta aurrizkia penta hitzetik dator, hirugarren letra galduta n)
Informatikan, komunikazioetan aritzen garenean mila bilioi adierazteko erabiltzen da, bitaren aurrizki moduan erabiltzen denean eskuarki, (Gigabit edo Gb). Hala ere, zuzen hitz eginda, RAM memoriako biltegiratze-sistemekin, peta batek 1.125.899.906.842.620 (1024$^5$ o 2$^{50}$) esan nahi du, bereziki byte-ren aurrizki moduan erabiltzen denean.

## Kanpo estekak

* Datuak: Q108468
SI aurrizkiak :
| 10$^n$ | Aurrizkia | Sinboloa | Eskala laburra | Eskala luzea | Baliokide hamartarra |
| 10$^{24}$ | yotta | Y | Septilioi | Kuadrilioi | 1 000 000 000 000 000 000 000 000 |
| 10$^{21}$ | zetta | Z | Sextilioi | Triliar (mila trilioi) | 1 000 000 000 000 000 000 000 |
| 10$^{18}$ | exa | E | Kintilioi | Trilioi | 1 000 000 000 000 000 000 |
| 10$^{15}$ | peta | P | Kuadrilioi | Biliar (mila bilioi) | 1 000 000 000 000 000 |
| 10$^{12}$ | tera | T | Trilioi | Bilioi | 1 000 000 000 000 |
| 10$^9$ | giga | G | Bilioi | Miliar (mila milioi) | 1 000 000 000 |
| 10$^6$ | mega | M | Milioi | Milioi | 1 000 000 |
| 10$^3$ | kilo | k | Mila | Mila | 1 000 |
| 10$^2$ | hekto | h | Ehun | Ehun | 100 |
| 10$^1$ | deka | da | Hamar | Hamar | 10 |
| 10$^0$ | ezer ez | ezer ez | Bat | Bat | 1 |
| 10$^{−1}$ | dezi | d | Hamarren | Hamarren | 0,1 |
| 10$^{−2}$ | zenti | c | Ehunen | Ehunen | 0,01 |
| 10$^{−3}$ | mili | m | Milaren | Milaren | 0,001 |
| 10$^{−6}$ | mikro | µ | Milioiren | Milioiren | 0,000 001 |
| 10$^{−9}$ | nano | n | Bilioiren | Miliarren | 0,000 000 001 |
| 10$^{−12}$ | piko | p | Trilioiren | Bilioiren | 0,000 000 000 001 |
| 10$^{−15}$ | femto | f | Kadrilioiren | Biliarren | 0,000 000 000 000 001 |
| 10$^{−18}$ | atto | a | Kintilioiren | Trilioiren | 0,000 000 000 000 000 001 |
| 10$^{−21}$ | zepto | z | Sextilioiren | Triliarren | 0,000 000 000 000 000 000 001 |
| 10$^{−24}$ | jokto | y | Septilioiren | Kadrilioiren | 0,000 000 000 000 000 000 000 001 |
# Pet Sematary (2019ko filma)

Pet Sematary, 2019ko Kevin Kölsch eta Dennis Widmyerrek zuzendutako beldurrezko film bat da. Jason Clarke, Amy Seimetz eta John Lithgow aktoreek antzeztu zuten.
Stephen King idazlearen 1983ko izenburu berdineko eleberriaren bigarren zinemarako egokitzapena da, aurrez 1989ko izenburu berdineko filma ere bai baidago.

## Argumentua

Oharra: Atal honek istorio osoa edo amaiera argitzen du.
Louis Creed (Jason Clarke) doktorea, bere emaztea Racher (Amy Seimetz) eta Ellie (Jeté Laurence eta Gage (Hugo Lavoie/Lucas Lavoie) seme-alaba txikiak Boston hiritik Maine estatuko herri txiki batera lekualdatu dira, beren etxebizitza berritik hurbil basoaren bihotzean dagoen lursail misteriotsu bat dago: antzinako hilerria.
Baina zortxar batek familia bete-betean joko du, auto istripu baten ondorioz Ellie alaba hil egingo da eta gainontzeko senideak lurjota geldituko dira. Louisek Jud Crandall (John Lithgow) bizilagunarekin mintzatu, eta Louis atsekabetuak bere alaba berpizteko asmoz nahigabean ondorio beldurgarriak ekarriko dituen indar gaizto bat askatuko du.

## Aktoreak

* Jason Clarke: Louis Creed
* Amy Seimetz: Rachel Creed
* John Lithgow: Jud Crandall
* Jeté Laurence: Ellie Creed
* Hugo Lavoie eta Lucas Lavoie: Gage Creed
* Obssa Ahmed: Victor Pascow

## Kanpo estekak

* IMDBko fitxa irakurgai (Ingelesez)
* Datuak: Q55102449
# Peta Zetas

Peta Zetas karamelu karbonatatua da. Bere ezaugarri nabarmenena osagaiak anhidrido karbonikoaren eraginpean egotea da, karameluan harrapatuta dagoena. Gozokia ahoan sartzen denean, partikula horiek askatzen ditu listuarekin kontaktuan jartzean, eta soinua eta leherketa- zein eferbeszentzia-sentsazioa sortzen dituzte.
Gozoki mota hau 1956an sortu zen William A. Mitchell General Foodseko zientzialariak. Pop Rocks izenaz ezagutzen den karamelua 1975ean hasi zen saltzen, baina berehala kendu zuten merkatutik.
1979an, Zeta Espacial, gaur egun Rubín (Bartzelona) egoitza duen enpresa sortu zuten Ramon Escolà ingeniari kimikoak eta Zeta taldeko enpresaburu Antonio Asensiok, horrelako produktu bat garatu eta saltzeko. 1980ko hamarkadan oso ezaguna egin zen eta gaur egun ere merkaturatzen jarraitzen du, mundu osoan zehar, leku batzuetan Pop Rocks izenarekin. Zaporerik ezagunena marrubiarena da, nahiz eta atzerrian beste aldaera batzuk dauden.

## Erreferentziak

* ↑ Peta Zetas Viruete.com
* ↑ History of Pop Rocks
* ↑ Historia de Zeta Espacial Zetaespacial.com

## Kanpo estekak

* Datuak: Q2448091
# Petabit

Biten multiploak :
| SI aurrizkia | SI aurrizkia | SI aurrizkia | IEC 60027-2 | IEC 60027-2 |
| Izena (Ikurra) | SI Estandarra | Erabilpena informatikan | Izena (Ikurra) | Balioa |
| kilobit (Kb) | 10$^3$ | 2$^{10}$ | kibibit (Kib) | 2$^{10}$ |
| megabit (Mb) | 10$^6$ | 2$^{20}$ | mebibit (Mib) | 2$^{20}$ |
| gigabit (Gb) | 10$^9$ | 2$^{30}$ | gibibit (Gib) | 2$^{30}$ |
| terabit (Tb) | 10$^{12}$ | 2$^{40}$ | tebibit (Tib) | 2$^{40}$ |
| petabit (Pb) | 10$^{15}$ | 2$^{50}$ | pebibit (Pib) | 2$^{50}$ |
| exabit (Eb) | 10$^{18}$ | 2$^{60}$ | exbibit (Eib) | 2$^{60}$ |
| zettabit (Zb) | 10$^{21}$ | 2$^{70}$ | zebibit (Zib) | 2$^{70}$ |
| yottabit (Yb) | 10$^{24}$ | 2$^{80}$ | yobibit (Yib) | 2$^{80}$ |
Petabit bat 10$^{15}$ biteko balioa duen informazio unitatea da. Kasu gehienetan, ordea, Petabyte-rekin (PB), hau da 2$^{50}$ bit-ekin nahasten da. Pb laburtzen da.

## Ikus, gainera

* Pebibit
* Petabyte

## Kanpo estekak

* Datuak: Q1152074
# Osterhever

Osterhever Alemaniako udalerria da. Schleswig-Holstein estatuan dago, [[Nordfriesland (barrutia)|Nordfriesland]] barrutian. 2014an 226 biztanle zituen 18,46 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q20796
* Multimedia: Osterhever / Q20796
# Osterhofen

Osterhofen Alemaniako hiri-udalerri bat da, Bavaria estatuan. Azken zentsuaren arabera 12.171 biztanle zituen, 111,2 kilometro koadroko azaleran.

## Kanpo estekak

* Datuak: Q503156
* Multimedia: Osterhofen / Q503156
# Osterholz-Scharmbeck

Osterholz-Scharmbeck Alemaniako udalerria da. Saxonia Beherea estatuan kokatuta dago, [[Osterholz barrutia|Osterholz]] barrutian. 2014an 29.942 biztanle zituen 146,91 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q16141
* Multimedia: Osterholz-Scharmbeck / Q16141
# Osterhorn

Osterhorn Alemaniako udalerria da. Schleswig-Holstein estatuan dago, [[Pinneberg (barrutia)|Pinneberg]] barrutian. 2014an 404 biztanle zituen 6,38 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q546209
* Multimedia: Osterhorn / Q546209
# Osterdock (Iowa)

Osterdock Iowako hiri bat da. Clayton konderrian kokatua dago. 2010ean 59 biztanle zituen, 1,19 kilometro koadrotan banatuta.

## Ikus, gainera

* Clayton konderria

## Kanpo estekak

* Datuak: Q1927871
# Ostereistedt

Ostereistedt Alemaniako udalerria da. Saxonia Beherea estatuan kokatuta dago, [[Rotenburg barrutia|Wümmeko Rotenburg]] barrutian. 2014an 915 biztanle zituen 28,5 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503848
* Multimedia: Ostereistedt / Q503848
# Osterheide. Bezirk

Osterheide. Bezirk Alemaniako udalerria da. Saxonia Beherea estatuan dago, Heidekreis barrutian. 2014an 627 biztanle zituen 177,99 kilometro koadrotan banatuta.

## Kanpo estekak

* Datuak: Q648962
* Multimedia: Osterheide / Q648962
* Webgune ofiziala
# Ostercappeln

Ostercappeln Alemaniako udalerria da. Saxonia Beherea estatuan kokatuta dago, [[Osnabrück barrutia|Osnabrück]] barrutian. 2014an 9.478 biztanle zituen 100,19 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q566437
* Multimedia: Ostercappeln / Q566437
# Osterfeld

Osterfeld Alemaniako hiri-udalerri bat da, Saxonia-Anhalt estatuan. Azken zentsuaren arabera 2.412 biztanle zituen, 27,61 kilometro koadroko azaleran.

## Kanpo estekak

* Datuak: Q550872
* Multimedia: Osterfeld (bei Naumburg) / Q550872
# Physeteridae

Fiseterido (Physeteridae) zetazeoen ordenako izen bereko familiako itsasoko ugaztunez esaten da. Oso buru handia izaten dute; goiko barailan hortzik ez eta behekoan, aldiz, asko izaten dituzte. Bular-hegats txikiak eta bizkar hegatsa edo txikia dute edo ez dute izaten. Oso handiak dira: 25 m luze dira inoiz. Zefalopodoak janez elikatzen dira. Adibidez, kaxalotea fiseteridoa da.

## Taxonomia

Fiseteridoek hainbat genero iraungi dituzte, batzuk zalantzazkoak direnak:
* Genero basalak
    ?Dinoziphius †
    ?Ferecetotherium †
    ?Helvicetus †
    ?Ontocetus †
    ?Preaulophyseter †
    ?Plesiocetopsis †
    ?Brygmophyseter †
    ?Orcopsis †
    ?Physotherium †
    ?Ziphioides †
    ?Leviathan †
* Hoplocetinae subfamilia †
    Scaldicetus †
    Idiorophus †
    Diaphorocetus †
    Hoplocetus †
    ?Paleophoca †
    Zygophyseter †
    Naganocetus †
* Aulophyseterinae subfamilia †
   * Aulophyseter
* Physeterinae subfamilia
    ?Balaenodon †
    ?Priscophyseter †
    ?Prophyseter †
    ?Physetodon †
    ?Thalassocetus †
    Placoziphius †
    Orycterocetus †
    Idiophyseter †
    Physeterula †
    Physeter

## Erreferentziak

* ↑ Lur entziklopedietatik hartua.
* ↑ Mikko's Phylogeny Archive. Physeteridae. .

## Kanpo estekak

* Datuak: Q1574757
* Multimedia: Physeteridae / Q1574757
* Espezieak: Physeteridae
# Physical Graffiti

Physical Graffiti (euskaraz: «Graffiti fisiko») Led Zeppelin taldearen seigarren albuma izan zen. 1975ko otsailaren 24an plazaratu zen eta taldearen arrakasta handienetariko bat izan zen. Disko hori taldearen diskoetxe zigilu propioarekin atera zen lehendabizikoa izan zen, Swan Song Records. 1970 hamarkadan gehien saldu zen zazpigarren albuma izan zen; 15 milioi kopia saldu ziren. Led Zeppelinek Estatu Batuetako eta Britania Handiko zerrendetako lehen postuan jarri zuten. Handik gutxira haiek plazaratutako sei disko aldi berean 200 album onenen zerrendan egon ziren; inoiz ez gertatutakoa izan zen hau. Izenburua "Physical Graffiti" Jimmy Pagek asmatu zuen; horrekin gaien ekoizpenean jarritako energia guztia adierazi nahi zuen. Album bikoitza izan zen. Berrogei urte geroago, 2015eko otsailaren 23an diskoa berriro ere plazaratu zen.

## Abestiak

* "Custard Pie" (Page/Plant) (4:16)
* "The Rover" (Page/Plant) (5:40)
* "In My Time of Dying" (Page/Plant/Jones/Bonham) (11:07)
* "Houses of the Holy" (Page/Plant) (4:05)
* "Trampled Underfoot" (Page/Plant/Jones) (5:37)
* "Kashmir" (Page/Plant/Bonham) (8:30)
* "In the Light" (Page/Plant/Jones) (8:51)
* "Bron-Yr-Aur" (Page) (2:07)
* "Down by the Seaside" (Page/Plant) (5:14)
* "Ten Years Gone" (Page/Plant) (6:56)
* "Night Flight" (Jones/Page/Plant) (3:40)
* "The Wanton Song" (Page/Plant) (4:10)
* "Boogie with Stu" (Bonham/Jones/Page/Plant/Stewart/Valens-*) (3:54)
* "Black Country Woman" (Page/Plant) (4:33)
* "Sick Again" (Page/Plant) (4:44)

## Musikariak eta teknikariak

* Jimmy Page – Gitarra akustikoak eta elektrikoa. Ekoizlea.
* Robert Plant – Aho-soinu, ahotsa.
* John Paul Jones – Baxu, Teklatuak, Mellotron.
* John Bonham – Bateria, Perkusio instrumentuak.
* George Chkiantz – Soinu-ingeniaria.
* Peter Grant – Ekoizle exekutiboa.
* Keith Harwood – Soinu-ingeniaria. Nahasketak.
* Andy Johns – Soinu-ingeniaria.
* Eddie Kramer – Soinu-ingeniaria. Nahasketak.
* George Marino – Remasterizado
* Ron Nevison – Soinu-ingeniaria.
* Ian Stewart – Piano, "Boogie With Stu" abestian.
* Mike Doud – Artwork, Diseinu, Azala.
* Peter Corriston – Artwork, Diseinu, Azala.
* Roy Harper – Argazkia
* Elliott Erwitt – Argazkia
* Dave Heffernan – Marrazkiak
* B.P. Fallon – Argazkia

## Albumaren diseinua

Albumaren diseinua Peter Corristonena izan zen. Azalan eraikin simetriko bat erabili zuen, New Yorkeko St. Mark's Placeren 97 zenbakia, East Villageren erdian. Jatorrizko argazkiak aldaketa asko ezagutu zituen. 1976an albuma Grammy Sarietara izendatua izan zen, diseinuaren atalean.

## Erreferentziak

* ↑ Lewis, Dave (1990). Led Zeppelin : A Celebration. Omnibus Press. ISBN 978-0-711-92416-1.
* ↑ Williamson, Nigel (2007). The Rough Guide to Led Zeppelin. Rough Guides. ISBN 978-1-848-36226-0.
* ↑ Los 100 discos más vendidos de los 70 Hamish Champ. Ed. Libsa. Madril, 2006.
* ↑ https://rocknvivo.com/interactua-con-la-portada-de-physical-graffiti-de-led-zeppelin/

## Kanpo estekak

* (Ingelesez):Musika diskoaren gaineko informazioa webgune ofizialean.
* Datuak: Q210809
* Multimedia: Physical Graffiti / Q210809
# Physalis

Physalis landare genero baten izena da. Solanaceae familiakoa da, hau da, patata, alberjinia, tomate, piperra eta tabakoaren familia berekoa. Jatorria, solanazeoen familiako beste landareak bezala, Hegoamerikan du. Antartika kenduta, kontinente guztietan aurki daitezke genero honetako landareak.

## Loreak

Landareen loreen koloreak asko izan daitezke, horiak, zuriak... Eta inbutu itxura dute. Fruitua garatzen hasten den heinean, lorea, mintz batean bihurtzen da, horrela, fruitua, intsektuen erasoetatik babesteko asmoz.

## Fruitua

Fruitua tomate txiki baten tamainakoa da, ohi, laranja kolorekoa. Mintz batek babesten du fruitua intsektuen erasoetatik. Haziak txikiak eta ugariak ditu. Fruitu bakar batek, 200 hazi baino gehiago izan ditzake.

## Espezieak

Genero honek 80 espezie inguru biltzen ditu, baina ezagunenak, beharbada, hurrengo biak dira:
* Physalis peruviana
* Physalis alkekengi

## Ikus, gainera

* Tomate]
* Datuak: Q158663
* Multimedia: Physalis / Q158663
* Espezieak: Physalis
# Physematia

Physematia Crambidae familiako tximeleta genero bat da. Bere espezie tipoa Physematia concordalis da.

## Espezieak

| Espeziea | Egoera |
| Physematia concordalis | daturik gabe |
| Physematia defloralis | daturik gabe |
| Physematia tanyscia | daturik gabe |

## Kanpo estekak

* Datuak: Q7189537
# Physics engine

Txantiloi:Multimedia
Physics engine edo motor fisikoa adierazpen bat da informatikan erabilia simulazio-software mota bat aipatzeko, adibidez, zenbait sistema fisikoren gorputz zurrunaren dinamika, jariakor baten mugimendua eta elastikotasuna. Batez ere bideo-jokoetan erabiltzen dira.

## Deskribapena

Posiblea da Physics engineak bi kategoriatan sailkatzea kalkulu-ahalmenaren arabera: denbora errealekoak eta doitasun altukoak. Doitasun altuko simulazio dinamikoek hain zehaztasun handia eskatzen dutenez ez da posiblea denbora errealean erabiltzea. Hau bereizmen handiko simulazioen kasua da.

## Erabilerak
### Zientzia-heburuko simulazioa

Gaur egun, simulagailu dinamikoak konplexutasun altuko prozesuak modelatzeko erabiltzen dira, kalkulu asko eta zenbakizko doitasun altu bat eskatzen dituztenak. Askotan simulazio hauek bektore-prozesadore batekin egiten dira.

### Bideo-jokoak

Egiazko mundua modelatzeko, bideo-jokoek kalitate baxuko simulagailu dinamikoak erabiltzen dituzte, erabiltzaileari fenomeno fisikoen doitasuna baino beste ezaugarri batzuek eskaintzea garrantzizkoagoa baita.

#### Talken detekzioa

Ordenagailu batean, objektu simulatuak modelatuta daude puntu kopuru batekin edo minimoa den onargarri den doitasun maila batekin adierazteko balio duen parametro kopuru batekin. Irudikapen minimo honi mesh deitzen zaio ingelesez.
Eskuarki, talka bat detektatzeko, elkarren artean hurbiltzen diren objektuetako bakoitza bera edukitzeko beharrezko tamaina minimoa duen irudizko kutxa baten barnean dagoela suposatzen da, eta kutxa hauen arteko ebakidura ulertzen da talka moduan.
Beste aukera bat bolumen txikiko objektuen teseladunean datza, horrela objektuaren fisikaren simulazio zehatzago bat burutu ahal da elementu mugatuen metodoaren bitartez baino.